phoneee/thai-legal-corpus huggingface dataset:
ประกาศกรมสวัสดิการและคุ้มครองแรงงานเรื่อง หลักสูตรเกี่ยวกับการสร้างเครือข่ายการคุ้มครองแรงงานพ.ศ. 2553--------------------------------------------------- โดยที่ระเบียบกรมสวัสดิการและคุ้มครองแรงงาน ว่าด้วยการออกบัตรประจําตัวเครือข่ายการคุ้มครองแรงงาน พ.ศ. 2552 กําหนดให้เครือข่ายการคุ้มครองแรงงานต้องผ่านการอบรมหรือสัมมนาตามหลักสูตรเกี่ยวกับการสร้างเครือข่ายการคุ้มครองแรงงาน หรือหลักสูตรอื่นตามที่อธิบดีประกาศกําหนด อาศัยอํานาจตามความในข้อ 4 ของระเบียบกรมสวัสดิการและคุ้มครองแรงงาน ว่าด้วยการออกบัตรประจําตัวเครือข่ายการคุ้มครองแรงงาน พ.ศ. 2552 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศกรมสวัสดิการและคุ้มครองแรงงาน เรื่อง หลักสูตรเกี่ยวกับการสร้างเครือข่ายการคุ้มครองแรงงาน พ.ศ. 2553"ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปข้อ ๓ บุคคลที่จะเป็นเครือข่ายการคุ้มครองแรงงานต้องผ่านการอบรมหรือสัมมนาหลักสูตรใดหลักสูตรหนึ่ง ดังต่อไปนี้ (1) หลักสูตรการสร้างเครือข่ายการคุ้มครองแรงงาน (ครูแนะแนว) (2) หลักสูตรการสร้างความเข้มแข็งเครือข่ายด้านแรงงาน (ครูแนะแนว) (3) หลักสูตรการสร้างเครือข่ายที่ปรึกษาแรงงานหญิงในสถานประกอบกิจการ (4) หลักสูตรการสร้างความเข้มแข็งเครือข่ายที่ปรึกษาแรงงานหญิงในสถานประกอบกิจการ (5) หลักสูตรการสร้างเครือข่ายผู้ประกอบการ (6) หลักสูตรการสร้างความเข้มแข็งเครือข่ายผู้ประกอบการ (7) หลักสูตรการสร้างเครือข่ายลูกจ้าง (8) หลักสูตรการสร้างความเข้มแข็งเครือข่ายลูกจ้าง (9) หลักสูตรการสร้างเครือข่ายท้องถิ่น (10) หลักสูตรการสร้างความเข้มแข็งเครือข่ายท้องถิ่น (11) หลักสูตรการสร้างเครือข่ายสื่อมวลชน (12) หลักสูตรการสร้างความเข้มแข็งเครือข่ายสื่อมวลชน (13) หลักสูตรการสร้างเครือข่ายการคุ้มครองแรงงานหญิงและเด็กระหว่างภาครัฐและเอกชน (14) หลักสูตรการสร้างความเข้มแข็งเครือข่ายการคุ้มครองแรงงานหญิงและเด็กระหว่างภาครัฐและเอกชน (15) หลักสูตรการสร้างเครือข่ายการคุ้มครองแรงงานในระบบ (16) หลักสูตรการสร้างความเข้มแข็งเครือข่ายการคุ้มครองแรงงานในระบบ (17) หลักสูตรการสร้างเครือข่ายการคุ้มครองแรงงานนอกระบบผู้มีอํานาจลงนาม - ประกาศ ณ วันที่ 8 กุมภาพันธ์ พ.ศ. 2553 อัมพร นิติสิริอธิบดีกรมสวัสดิการและคุ้มครองแรงงาน
ประกาศที่ประชุมใหญ่ตุลาการในศาลปกครองสูงสุดประกาศที่ประชุมใหญ่ตุลาการในศาลปกครองสูงสุดเรื่องให้ศาลปกครองสงขลามีเขตอำนาจเพิ่มเติมในจังหวัดใกล้เคียง[๑] โดยที่เป็นการสมควรกำหนดให้ศาลปกครองสงขลามีเขตอำนาจเพิ่มเติมในจังหวัดใกล้เคียงนอกเหนือจากเขตอำนาจปกติที่กำหนดไว้ในมาตรา๙๔ (๑๓) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ทั้งนี้ เพื่ออำนวยความสะดวกแก่ประชาชนอาศัยอำนาจตามความในมาตรา ๑๐๓ วรรคสองแห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ที่ประชุมใหญ่ตุลาการในศาลปกครองสูงสุด จึงออกประกาศไว้ดังต่อไปนี้ข้อ ๑ให้ศาลปกครองสงขลามีเขตอำนาจเพิ่มเติมในจังหวัดกระบี่ จังหวัดนครศรีธรรมราชจังหวัดนราธิวาส จังหวัดปัตตานี จังหวัดพังงา จังหวัดภูเก็ต จังหวัดยะลาและจังหวัดสุราษฎร์ธานีข้อ ๒ ประกาศนี้ให้ใช้บังคับตั้งแต่วันที่ ๓๑สิงหาคม ๒๕๔๔ เป็นต้นไปประกาศณ วันที่ ๑๖ สิงหาคม พ.ศ. ๒๕๔๔อักขราทร จุฬารัตนประธานศาลปกครองสูงสุดดลธี/พิมพ์๑๘สิงหาคม ๒๕๕๑สุนันทา/ตรวจ๑๙สิงหาคม ๒๕๕๑[๑]ราชกิจจานุเบกษา เล่ม ๑๑๘/ตอนที่ ๖๙ ก/หน้า ๒/๒๔ สิงหาคม ๒๕๔๔
คำพิพากษาศาลฎีกาที่ 2520/2520หลักกฎหมาย: โรงภาพยนตร์เอาตั๋วออกขายโดยไม่เรียงลำดับตั๋วแต่ละปีจากเลขต่ำไปหาสูง เอาตั๋ว พ.ศ.2516 มาขายใน พ.ศ.2517 โดยไม่เสียอากรมหรสพ กรมสรรพากรสั่งให้นำอากรมหรสพเงินเพิ่ม และภาษีเทศบาลไปชำระที่อำเภอได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 2520/2520นายเรวัติ มาศฉมาดลโจทก์กรมสรรพากร กับพวกจำเลย ป.รัษฎากร โรงภาพยนตร์เอาตั๋วออกขายโดยไม่เรียงลำดับตั๋วแต่ละปีจากเลขต่ำไปหาสูง เอาตั๋ว พ.ศ.2516 มาขายใน พ.ศ.2517 โดยไม่เสียอากรมหรสพ กรมสรรพากรสั่งให้นำอากรมหรสพเงินเพิ่ม และภาษีเทศบาลไปชำระที่อำเภอได้(พัลลภ สังโขบล-ประภาศน์ อวยชัย-ชลูตม์ สวัสดิทัต)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 2520/2520นายเรวัติ มาศฉมาดลโจทก์กรมสรรพากร กับพวกจำเลย ป.รัษฎากร โรงภาพยนตร์เอาตั๋วออกขายโดยไม่เรียงลำดับตั๋วแต่ละปีจากเลขต่ำไปหาสูง เอาตั๋ว พ.ศ.2516 มาขายใน พ.ศ.2517 โดยไม่เสียอากรมหรสพ กรมสรรพากรสั่งให้นำอากรมหรสพเงินเพิ่ม และภาษีเทศบาลไปชำระที่อำเภอได้(พัลลภ สังโขบล-ประภาศน์ อวยชัย-ชลูตม์ สวัสดิทัต)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 1549/2493หลักกฎหมาย: ความผิดฐานบุกรุกตามกฎหมายลักษณะอาญา มาตรา 327 นั้นผู้กระทำจะต้องมีเจตนากระทำการอย่างหนึ่งอย่างใดตามที่บัญญัติไว้ในมาตรานั้นด้วยจึงจะเป็นความผิดจำเลยเข้าไปใต้ถุนเรือนของเจ้าทรัพย์ ใช้มือลอดพื้นฟากเรือนเพื่อถูกต้องเนื้อตัวบุตรสาวเจ้าทรัพย์ด้วยความคะนองพอใจบุตรีเจ้าทรัพย์แต่บุตรีเจ้าทรัพย์ไม่พอใจจึงใช้มีดฟันเอาจำเลยก็หนีไปนั้น จำเลยยังไม่มีความผิดตามกฎหมายลักษณะอาญา มาตรา 327โจทก์ฟ้องขอให้ลงโทษจำเลยตามกฎหมายลักษณะอาญา มาตรา 329 ครั้นเมื่อศาลอุทธรณ์พิพากษาว่าจำเลยไม่มีความผิดตามมาตรา 329 โจทก์ก็ยอม คงฎีกายืนยันขึ้นมาว่า จำเลยมีความผิดตามมาตรา 327 เท่านั้นในชั้นฎีกาคดีจึงไม่มีประเด็นที่จะต้องวินิจฉัยถึงมาตรา 329 อีก (ประชุมใหญ่ ครั้งที่ 4/2494) ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1549/2493อัยการภูเก็ตโจทก์นายทิน กุ้งแก้วจำเลย กฎหมายลักษณะอาญา ม. 327, ม. 329 ป.วิ.อ. ม. 195, ม. 225ความผิดฐานบุกรุกตามกฎหมายลักษณะอาญา มาตรา 327 นั้นผู้กระทำจะต้องมีเจตนากระทำการอย่างหนึ่งอย่างใดตามที่บัญญัติไว้ในมาตรานั้นด้วยจึงจะเป็นความผิดจำเลยเข้าไปใต้ถุนเรือนของเจ้าทรัพย์ ใช้มือลอดพื้นฟากเรือนเพื่อถูกต้องเนื้อตัวบุตรสาวเจ้าทรัพย์ด้วยความคะนองพอใจบุตรีเจ้าทรัพย์แต่บุตรีเจ้าทรัพย์ไม่พอใจจึงใช้มีดฟันเอาจำเลยก็หนีไปนั้น จำเลยยังไม่มีความผิดตามกฎหมายลักษณะอาญา มาตรา 327โจทก์ฟ้องขอให้ลงโทษจำเลยตามกฎหมายลักษณะอาญา มาตรา 329 ครั้นเมื่อศาลอุทธรณ์พิพากษาว่าจำเลยไม่มีความผิดตามมาตรา 329 โจทก์ก็ยอม คงฎีกายืนยันขึ้นมาว่า จำเลยมีความผิดตามมาตรา 327 เท่านั้นในชั้นฎีกาคดีจึงไม่มีประเด็นที่จะต้องวินิจฉัยถึงมาตรา 329 อีก (ประชุมใหญ่ ครั้งที่ 4/2494)(นนทประชา-นาถปรีชา-เลขวณิชธรรมวิทักษ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1549/2493อัยการภูเก็ตโจทก์นายทิน กุ้งแก้วจำเลย กฎหมายลักษณะอาญา ม. 327, ม. 329 ป.วิ.อ. ม. 195, ม. 225ความผิดฐานบุกรุกตามกฎหมายลักษณะอาญา มาตรา 327 นั้นผู้กระทำจะต้องมีเจตนากระทำการอย่างหนึ่งอย่างใดตามที่บัญญัติไว้ในมาตรานั้นด้วยจึงจะเป็นความผิดจำเลยเข้าไปใต้ถุนเรือนของเจ้าทรัพย์ ใช้มือลอดพื้นฟากเรือนเพื่อถูกต้องเนื้อตัวบุตรสาวเจ้าทรัพย์ด้วยความคะนองพอใจบุตรีเจ้าทรัพย์แต่บุตรีเจ้าทรัพย์ไม่พอใจจึงใช้มีดฟันเอาจำเลยก็หนีไปนั้น จำเลยยังไม่มีความผิดตามกฎหมายลักษณะอาญา มาตรา 327โจทก์ฟ้องขอให้ลงโทษจำเลยตามกฎหมายลักษณะอาญา มาตรา 329 ครั้นเมื่อศาลอุทธรณ์พิพากษาว่าจำเลยไม่มีความผิดตามมาตรา 329 โจทก์ก็ยอม คงฎีกายืนยันขึ้นมาว่า จำเลยมีความผิดตามมาตรา 327 เท่านั้นในชั้นฎีกาคดีจึงไม่มีประเด็นที่จะต้องวินิจฉัยถึงมาตรา 329 อีก (ประชุมใหญ่ ครั้งที่ 4/2494)(นนทประชา-นาถปรีชา-เลขวณิชธรรมวิทักษ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมการขนส่งทางบกประกาศกรมการขนส่งทางบกเรื่องกำหนดสีและรูปภาพเสมือนของแท้จริง (Graphic) รูปแบบใหม่ของแผ่นป้ายทะเบียนรถยนต์นั่งส่วนบุคคลไม่เกิน๗ คน ที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในจังหวัดตราด[๑] อาศัยอำนาจตามความในข้อ ๔ แห่งกฎกระทรวงกำหนดขนาด ลักษณะและสีของแผ่นป้ายทะเบียนรถและการแสดงแผ่นป้ายทะเบียนรถและเครื่องหมายแสดงการเสียภาษีประจำปี พ.ศ. ๒๕๕๔ ออกตามพระราชบัญญัติรถยนต์ พ.ศ.๒๕๒๒ อธิบดีกรมการขนส่งทางบก จึงออกประกาศกำหนดสีและรูปภาพเสมือนของแท้จริง (Graphic) รูปแบบใหม่ ของแผ่นป้ายทะเบียนรถยนต์นั่งส่วนบุคคลไม่เกิน ๗ คน ที่ใช้หมายเลขทะเบียนที่กำหนดให้เป็นหมายเลขซึ่งเป็นที่ต้องการหรือเป็นที่นิยมที่จดทะเบียนในจังหวัดตราด(แผ่นป้ายทะเบียนรถที่ได้จากการประมูล) ไว้โดยมีรายละเอียดตามแบบที่แนบท้ายประกาศนี้ทั้งนี้ ตั้งแต่บัดนี้เป็นต้นไปประกาศณ วันที่ ๑๔ สิงหาคม พ.ศ. ๒๕๕๖สมชัย ศิริวัฒนโชคอธิบดีกรมการขนส่งทางบก[เอกสารแนบท้าย]๑. แบบแผ่นป้ายทะเบียนรถยนต์นั่งส่วนบุคคลไม่เกิน ๗ คนที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในจังหวัดตราด(แผ่นป้ายทะเบียนรถที่ได้จากการประมูล)(ดูข้อมูลจากภาพกฎหมาย)ปริยานุช/ผู้จัดทำ๔ พฤศจิกายน๒๕๕๖อุษมล/ผู้ตรวจ๖ พฤศจิกายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๔๘ ง/หน้า ๕๕/๓๑ ตุลาคม ๒๕๕๖
กหดหกดหกดหกดกฎกระทรวงฉบับที่ ๑๖ (พ.ศ. ๒๔๙๔)ออกตามความในพระราชบัญญัติรถยนตร์พุทธศักราช ๒๔๗๓------------------------ อาศัยอำนาจตามความในมาตรา๔๒ แห่งพระราชบัญญัติรถยนตร์ พุทธศักราช ๒๔๗๓ รัฐมนตรีว่าการกระทรวงมหาดไทยออกกฎกระทรวงไว้ ดั่งต่อไปนี้ ข้อ ๑ให้ยกเลิกความในข้อ ๑๖ แห่งกฎกระทรวงมหาดไทยออกตามความในพระราชบัญญัติรถยนตร์ พุทธศักราช ๒๔๗๓ (ฉบับที่ ๕) และให้ใช้ความต่อไปนี้แทน "ข้อ ๑๖. ให้เรียกค่าธรรมเนียมต่าง ๆ ดั่งต่อไปนี้ (๑) ค่าธรรมเนียมใบอนุญาตขับ (ก) รถยนตร์ส่วนบุคคล สำหรับตลอดชีพ ๒๐๐ บาท สำหรับระยะเวลาสิบสองเดือน ๒๐ บาท (ข) รถยนตร์สาธารณะสำหรับระยะเวลาสิบสองเดือน ๒๐ บาท (ค) รถจักรยานยนตร์ สำหรับตลอดชีพ ๑๐๐ บาทสำหรับระยะเวลาสิบสองเดือน ๑๐ บาท (ง) รถบดถนน สำหรับระยะเวลาสิบสองเดือน ๕ บาท (๒) ค่าธรรมเนียมใบอนุญาตให้ใช้เครื่องหมายพิเศษปีละ ๔๐๐ บาท (๓) ค่าธรรมเนียมแก้ทะเบียนหรือค้นทะเบียนครั้งละ ๑ บาท (๔) ค่าธรรมเนียมคัดสำเนา ฉบับละ ๕ บาท (๕) ค่าธรรมเนียมโอนทะเบียน ครั้งละ ๑๐ บาท (๖)ค่าธรรมเนียมใบแทนใบอนุญาตที่สูญหายหรือชำรุด ฉบับละ ๑๐ บาท (๗)ค่าธรรมเนียมใบแทนเครื่องหมายแสดงการเสียภาษีที่สูญหายหรือชำรุด แผ่นละ ๕ บาท (๘) ค่าธรรมเนียมเพิ่มตามมาตรา ๒๕ให้เรียกเก็บดั่งนี้ (ก)รถยนตร์ส่วนบุคคล งวดละ ๒๐ บาท (ข) รถยนตร์สาธารณะ งวดละ ๑๐ บาท (ค) รถจักรยานยนตร์ งวดละ ๕ บาท (ง) รถแทรกเตอร์ งวดละ ๕ บาท (จ) รถพ่วงรถยนตร์ งวดละ ๕ บาท (ฉ) รถพ่วงจักรยานยนตร์ งวดละ ๕ บาท" ข้อ ๒. ให้ยกความในข้อ ๓. แห่งกฎกระทรวงมหาดไทยออกตามความในพระราชบัญญัติรถยนตร์ พุทธศักราช ๒๔๗๓ (ฉบับที่ ๖) และให้ใช้ความต่อไปนี้แทน "ข้อ ๓ให้เรียกค่าธรรมเนียมต่าง ๆ ดั่งต่อไปนี้ (๑)ใบอนุญาตรถยนตร์ตามอนุสัญญาระหว่างประเทศว่าด้วยการสัญจรด้วยรถยนตร์ ซึ่งประกาศในราชกิจจานุเบกษา ลงวันที่ ๒๘ ธันวาคม พุทธศักราช ๒๔๗๓คันละ ๕๐ บาท (๒)ใบอนุญาตขับรถยนตร์ตามอนุสัญญาระหว่างประเทศว่าด้วยการสัญจรด้วยรถยนตร์ ซึ่งประกาศในราชกิจจานุเบกษา ลงวันที่ ๒๘ ธันวาคม พุทธศักราช ๒๔๗๓ครั้งละ ๑๐ บาท" ให้ไว้ณ วันที่ ๒๓ พฤษภาคม ๒๔๙๔ สงกรานต์ อุดมสิทธิ์ ลงนามแทน รัฐมนตรีว่าการกระทรวงมหาดไทย[รก.๒๔๙๔/๓๓/๑พ/๒๓ พฤษภาคม ๒๔๙๔] พุทธชาด/ แก้ไข ๑๕พฤศจิกายน ๒๕๔๕ A+B(C)
ประกาศกรมการค้าต่างประเทศประกาศกรมการค้าต่างประเทศเรื่องเปิดการทบทวนขอบเขตสินค้าภายใต้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีพ.ศ. ๒๕๕๒[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๕๒ ลงวันที่ ๑๗ มีนาคม พ.ศ. ๒๕๕๒กำหนดให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ เฉพาะที่มีแหล่งกำเนิดจากประเทศญี่ปุ่น ไต้หวันและสาธารณรัฐเกาหลีตามบัญชีท้ายประกาศในอัตราอากรเดิมที่เรียกเก็บต่อไปอีกเป็นกำหนดเวลา ๕ ปีและให้ผู้มีส่วนได้เสียเสนอข้อมูลและพยานหลักฐานเกี่ยวกับขอบเขตสินค้าภายใต้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่นและแผ่นแถบ ที่มีแหล่งกำเนิดจาก ๓ ประเทศดังกล่าวต่อกรมการค้าต่างประเทศภายในวันที่ ๒๗ มีนาคม พ.ศ. ๒๕๕๒ นั้นปรากฎว่ามีผู้มีส่วนได้เสียเสนอข้อมูลและพยานหลักฐานดังกล่าวภายในเวลาที่กำหนดซึ่งคณะกรรมการพิจารณาการทุ่มตลาดและการอุดหนุนได้พิจารณาเมื่อวันที่๑๐ กรกฎาคม พ.ศ. ๒๕๕๒ และมีคำวินิจฉัยว่าข้อมูลและพยานหลักฐานที่ผู้มีส่วนได้เสียเสนอเพียงพอในการทบทวนขอบเขตของสินค้าภายใต้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีเพื่อการใช้บังคับอากรตอบโต้การทุ่มตลาดต่อไปตามมาตรา ๕๖แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ จึงมีมติให้กรมการค้าต่างประเทศเปิดการทบทวนขอบเขตของสินค้าภายใต้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีอาศัยอำนาจตามความในมาตรา๓๙ และมาตรา ๖๐ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒กรมการค้าต่างประเทศจึงออกประกาศเปิดการทบทวนขอบเขตของสินค้าดังกล่าวตั้งแต่วันที่ประกาศนี้ประกาศในราชกิจจานุเบกษาทั้งนี้ให้ผู้มีส่วนได้เสียเสนอข้อเท็จจริงและความเห็นเป็นหนังสือหรือแจ้งความจำนงขอแถลงการณ์ด้วยวาจาประกอบการพิจารณาทบทวนขอบเขตของสินค้าต่อกรมการค้าต่างประเทศภายในสิบห้าวันนับแต่วันที่ประกาศนี้ประกาศในราชกิจจานุเบกษาและผู้ใดประสงค์ขอทราบข้อมูลข่าวสารเกี่ยวกับการเปิดการทบทวนดังกล่าวให้ยื่นคำขอต่อสำนักปกป้องและตอบโต้ทางการค้ากรมการค้าต่างประเทศ เลขที่ ๔๔/๑๐๐ถนนนนทบุรี ๑ อำเภอเมือง จังหวัดนนทบุรี รหัสไปรษณีย์ ๑๑๐๐๐ หมายเลขโทรศัพท์ ๐๒๕๔๗ ๔๗๓๘ หมายเลขโทรสาร ๐ ๒๕๔๗ ๔๗๔๑สำหรับค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ประกาศ ณ วันที่ ๑๖กรกฎาคม พ.ศ. ๒๕๕๒ชุติมา บุณยประภัศรอธิบดีกรมการค้าต่างประเทศวิภา/ผู้จัดทำ๘.กันยายน.๒๕๕๔[๑] ราชกิจจานุเบกษาเล่ม ๑๒๖/ตอนพิเศษ ๑๐๑ ง/หน้า ๑๒/๑๗ กรกฎาคม ๒๕๕๒
ประกาศคณะรักษาความสงบแห่งชาติประกาศคณะรักษาความสงบแห่งชาติฉบับที่๘๗/๒๕๕๗เรื่องการแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจ[๑] โดยที่พระราชบัญญัติตำรวจแห่งชาติ พ.ศ. ๒๕๔๗กำหนดให้สำนักงานตำรวจแห่งชาติ อยู่ในบังคับบัญชาของนายกรัฐมนตรี ดังนั้นเพื่อให้การปฏิบัติหน้าที่ของเจ้าพนักงานตำรวจเกี่ยวกับการดูแลความสงบเรียบร้อยในการควบคุมอาชญากรรมการจราจร การมีและใช้อาวุธปืน เป็นไปอย่างเหมาะสมมีประสิทธิภาพ มีเอกภาพในระบบการปฏิบัติงานและในการบังคับใช้กฎหมาย คณะรักษาความสงบแห่งชาติจึงมีประกาศดังต่อไปนี้ข้อ ๑ ให้ยกเลิกความในวรรคหนึ่งของมาตรา ๕แห่งพระราชบัญญัติคนเข้าเมือง พ.ศ. ๒๕๒๒ และให้ใช้ความต่อไปนี้แทนมาตรา ๕ ให้นายกรัฐมนตรีและรัฐมนตรีว่าการกระทรวงมหาดไทยรักษาการตามพระราชบัญญัตินี้และให้มีอำนาจแต่งตั้งพนักงานเจ้าหน้าที่และออกกฎกระทรวงกำหนดค่าธรรมเนียมกับค่าทำการและค่าใช้จ่ายอื่นๆ ไม่เกินอัตราตามบัญชีท้ายพระราชบัญญัตินี้และกำหนดกิจการอื่นเพื่อปฏิบัติการตามพระราชบัญญัตินี้ข้อ ๒ ให้ยกเลิกความในวรรคหนึ่งของมาตรา ๕แห่งพระราชบัญญัติจราจรทางบก พ.ศ. ๒๕๒๒ และให้ใช้ความต่อไปนี้แทนมาตรา ๕ ให้นายกรัฐมนตรีรักษาการตามพระราชบัญญัตินี้และให้มีอำนาจแต่งตั้งเจ้าพนักงานจราจรกับออกกฎกระทรวงกำหนดกิจการอื่นเพื่อปฏิบัติการตามพระราชบัญญัตินี้ข้อ ๓ ให้ยกเลิกความในวรรคหนึ่งและวรรคสองของมาตรา ๖ แห่งพระราชบัญญัติอาวุธปืน เครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืน พ.ศ. ๒๔๙๐ ซึ่งแก้ไขเพิ่มเติมโดยพระราชบัญญัติอาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน (ฉบับที่ ๗) พ.ศ.๒๕๒๒ และให้ใช้ความต่อไปนี้แทนมาตรา ๖ ให้นายกรัฐมนตรีและรัฐมนตรีว่าการกระทรวงมหาดไทยรักษาการตามพระราชบัญญัตินี้และให้มีอำนาจแต่งตั้งนายทะเบียนและเจ้าหน้าที่อื่นและออกกฎกระทรวงในเรื่องต่อไปนี้ คือ(๑) จำกัดชนิดและจำนวนอาวุธปืนของกระทรวงทบวงกรมอื่นนอกจากของราชการทหารและตำรวจหรือหน่วยราชการตามมาตรา ๕ วรรคสอง(๒) วางระเบียบการทะเบียน การขอและการออกใบอนุญาต(๓)กำหนดอัตราค่าธรรมเนียมซึ่งต้องไม่เกินอัตราในบัญชีท้ายพระราชบัญญัตินี้(๔) กิจการอื่นเพื่อปฏิบัติการตามพระราชบัญญัตินี้ในส่วนที่เกี่ยวกับการออกกฎกระทรวงตามวรรคหนึ่ง (๑) ตามมาตรา ๕วรรคสอง และตามมาตรา ๕๕ ให้รัฐมนตรีว่าการกระทรวงกลาโหมร่วมรักษาการตามพระราชบัญญัตินี้และให้มีอำนาจออกกฎกระทรวงร่วมกับนายกรัฐมนตรีและรัฐมนตรีว่าการกระทรวงมหาดไทยด้วยข้อ ๔ ให้บรรดา กฎกระทรวง กฎ ระเบียบ ข้อบังคับประกาศ หรือคำสั่ง ที่ออกตามพระราชบัญญัติตามข้อ ๑ ข้อ ๒ และข้อ ๓ที่ใช้บังคับอยู่ในวันก่อนวันที่ประกาศนี้ใช้บังคับยังคงใช้บังคับได้ต่อไปจนกว่าจะมีการแก้ไขเพิ่มเติมทั้งนี้ ตั้งแต่บัดนี้เป็นต้นไปประกาศณ วันที่ ๑๐ กรกฎาคม พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๒๔ กรกฎาคม๒๕๕๗จุฑามาศ/ผู้ตรวจ๑ สิงหาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๓๔ ง/หน้า ๑๘/๒๑ กรกฎาคม ๒๕๕๗
ด่วนที่สุดที่ นร 1008.1/ว 12 สํานักงาน ก.พ.ถนนพิษณุโลก กทม. 1030029 มีนาคม 2553 เรื่อง ตัวอย่างคําสั่งเลื่อนเงินเดือนข้าราชการเรียน (เวียนกระทรวง กรม และจังหวัด)อ้างถึง หนังสือสํานักงาน ก.พ. ด่วนที่สุด ที่ นร 1008.1/ว 28 ลงวันที่ 22 ตุลาคม 2552สิ่งที่ส่งมาด้วย 1. ตัวอย่างคําสั่งเลื่อนเงินเดือนข้าราชการ (คส.7.3 - คส.7.5) 2. ตัวอย่างคําสั่งให้ข้าราชการได้รับเงินเดือน (คส.8.2)3. ตัวอย่างหนังสือแจ้งผลการเลื่อนเงินเดือนอื่นๆ - ตามหนังสือที่อ้างถึง สํานักงาน ก.พ. ได้แจ้งหลักเกณฑ์และวิธีการเลื่อนเงินเดือนข้าราชการตามพระราชบัญญัติระเบียบข้าราชการพลเรือน พ.ศ. 2551 และกฎ ก.พ. ว่าด้วยการเลื่อนเงินเดือน พ.ศ. 2552 ซึ่งกําหนดเกี่ยวกับการเลื่อนเงินเดือนข้าราชการพลเรือนสามัญตามพระราชบัญญัติดังกล่าว ความละเอียดแจ้งแล้ว นั้น เพื่อให้การออกคําสั่งเลื่อนเงินเดือนข้าราชการ คําสั่งให้ข้าราชการได้รับเงินเดือน รวมถึงการแจ้งผลการเลื่อนเงินเดือน เป็นไปอย่างถูกต้อง สะดวก รวดเร็วและมีประสิทธิภาพยิ่งขึ้น รวมทั้งเป็นมาตรฐานเดียวกัน สํานักงาน ก.พ. จึงได้จัดทําตัวอย่างคําสั่งดังกล่าวและหนังสือแจ้งผลการเลื่อนเงินเดือนมาเพื่อเป็นแนวทางปฏิบัติต่อไป รายละเอียดปรากฏตามสิ่งที่ส่งมาด้วย จึงเรียนมาเพื่อโปรดทราบผู้มีอํานาจลงนาม - ขอแสดงความนับถือ (นางเบญจวรรณ สร่างนิทร)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโทร. 0 2547 1000 ต่อ 8100, 0 2547 1980, 0 2547 1990โทรสาร 0 2547 1437
ประกาศคณะกรรมการจัดรูปที่ดินจังหวัดชัยนาทที่ ๑/๒๕๔๘เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกันในท้องที่ตำบลหาดอาสา อำเภอสรรพยา จังหวัดชัยนาทตามพระราชกฤษฎีกากำหนดเขตที่ดินในท้องที่ตำบลเสือโฮก อำเภอเมืองชัยนาทตำบลตลุก ตำบลหาดอาสาตำบลเขาแก้ว อำเภอสรรพยา จังหวัดชัยนาทและตำบลตาคลี ตำบลหนองหม้ออำเภอตาคลี จังหวัดนครสวรรค์ให้เป็นเขตโครงการจัดรูปที่ดินพ.ศ. ๒๕๒๑ คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป ตามที่ประกาศใช้บังคับพระราชกฤษฎีกากำหนดเขตที่ดินในท้องที่ตำบลเสือโฮก อำเภอเมืองชัยนาท ตำบลตลุก ตำบลหาดอาสา ตำบลเขาแก้ว อำเภอสรรพยาจังหวัดชัยนาท และตำบลตาคลี ตำบลหนองหม้อ อำเภอตาคลี จังหวัดนครสวรรค์ ให้เป็นเขตโครงการจัดรูปที่ดินพ.ศ. ๒๕๒๑ อันมีผลทำให้ที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันที่อยู่ในเขตโครงการจัดรูปที่ดินตามพระราชกฤษฎีกาดังกล่าว ถูกถอนสภาพการเป็นสาธารณสมบัติของแผ่นดินและตกเป็นทรัพย์สินของกระทรวงเกษตรและสหกรณ์เพื่อใช้ในการจัดรูปที่ดิน ตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ บัดนี้ ทางราชการได้ดำเนินการจัดรูปที่ดินในเขตโครงการจัดรูปที่ดิน ตามพระราชกฤษฎีกาดังกล่าวเสร็จแล้วสมควรจัดให้ที่ดินตอนนั้นคงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไปฉะนั้นอาศัยอำนาจตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม พ.ศ.๒๕๑๗ ประกอบกับมติคณะกรรมการจัดรูปที่ดินจังหวัดชัยนาท ในการประชุมครั้งที่ ๑/๒๕๔๖วันที่ ๑๑ กุมภาพันธ์ ๒๕๔๖ ด้วยความเห็นชอบของคณะกรรมการจัดรูปที่ดินกลาง ในการประชุมครั้งที่ ๑/๒๕๔๗ วันที่ ๒๙ ธันวาคม ๒๕๔๗ จึงประกาศให้ที่ดินที่อยู่ในเขตโครงการจัดรูปที่ดินตามพระราชกฤษฎีกาดังกล่าวจำนวน ๒ แปลง ดังปรากฏรายละเอียดตามบัญชีที่ดินและภายในแนวเขตตามแผนที่ท้ายประกาศ คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไปทั้งนี้ตั้งแต่บัดนี้เป็นต้นไป[๑]ประกาศ ณวันที่ ๓ มีนาคม พ.ศ. ๒๕๔๘นันทชัยสุนทรพิพิธผู้ว่าราชการจังหวัดชัยนาทประธานกรรมการจัดรูปที่ดินจังหวัดชัยนาท[เอกสารแนบท้าย]๑.บัญชีที่สาธารณสมบัติของแผ่นดินท้ายประกาศคณะกรรมการจัดรูปที่ดินจังหวัดชัยนาทที่๑/๒๕๔๘๒.แผนที่ท้ายประกาศคณะกรรมการจัดรูปที่ดินจังหวัดชัยนาท ที่ ๑/๒๕๔๘๓.แผนที่ท้ายประกาศคณะกรรมการจัดรูปที่ดินจังหวัดขัยนาท ที่ ๑/๒๕๔๘(ดูข้อมูลจากภาพกฎหมาย)ชัชสรัญ/จัดทำ๑๘ สิงหาคม ๒๕๔๘ศิรวัชร์/ปรับปรุง๒๖ กรกฎาคม ๒๕๖๐[๑] ราชกิจจานุเบกษาเล่ม ๑๒๒/ตอนที่ ๖๒ ง/หน้า ๑๒๓/๔ สิงหาคม ๒๕๔๘
ประกาศกรมสรรพสามิตประกาศกรมสรรพสามิตเรื่องหลักเกณฑ์ วิธีการ และเงื่อนไขการขอยกเว้นภาษีสำหรับน้ำมันและผลิตภัณฑ์น้ำมันที่ผลิตได้และนำไปใช้ในขบวนการผลิตภายในโรงอุตสาหกรรม-------------------------- เพื่ออนุวัตตามประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๒๗) ลงวันที่ ๓๐ ธันวาคม ๒๕๓๔และเพื่อให้การปฏิบัติเกี่ยวกับการขอยกเว้นภาษีสำหรับน้ำมันและผลิตภัณฑ์น้ำมันที่ผลิตได้และนำไปใช้ในขบวนการผลิตภายในโรงอุตสาหกรรมเป็นไปโดยรัดกุมอธิบดีกรมสรรพสามิตกำหนดหลักเกณฑ์วิธีการ และเงื่อนไขไว้ ดังต่อไปนี้ ข้อ๑ ให้ยกเลิกระเบียบกรมสรรพสามิต ว่าด้วยหลักเกณฑ์ วิธีการและเงื่อนไขการขอยกเว้นภาษีสำหรับน้ำมันและผลิตภัณฑ์น้ำมันที่ผลิตได้และนำไปใช้ภายในโรงอุตสาหกรรมพ.ศ. ๒๕๓๓ ลงวันที่ ๘ มิถุนายน ๒๕๓๓ ข้อ๒ น้ำมันและผลิตภัณฑ์น้ำมันที่ขอยกเว้นภาษี จะต้องเป็นน้ำมันและผลิตภัณฑ์น้ำมันที่ผู้ประกอบอุตสาหกรรมผลิตได้เองจากขบวนการผลิตของโรงอุตสาหกรรมนั้น ข้อ๓ น้ำมันและผลิตภัณฑ์น้ำมันที่ผลิตได้ และจะขอยกเว้นภาษีตามข้อ ๒ จะต้องนำไปใช้เป็นเชื้อเพลิงในขบวนการผลิตของโรงอุตสาหกรรมแห่งนั้นเท่านั้น ข้อ๔ ผู้ประกอบอุตสาหกรรมต้องยื่นเรื่องราวขอยกเว้นภาษีน้ำมันและผลิตภัณฑ์น้ำมันส่วนที่ใช้เป็นเชื้อเพลิงในขบวนการผลิตต่ออธิบดีหรือสรรพสามิตจังหวัดแห่งท้องที่ที่โรงอุตสาหกรรมตั้งอยู่ โดยแจ้งรายละเอียดประกอบดังนี้ ๔.๑กรรมวิธีการผลิตของโรงอุตสาหกรรม โดยแสดงปริมาณวัตถุดิบที่ใช้ผลิตภัณฑ์ที่ผลิตได้และปริมาณการใช้น้ำมันและผลิตภัณฑ์เป็นเชื้อเพลิง ๔.๒ชนิดหรือประเภทและปริมาณน้ำมันและผลิตภัณฑ์น้ำมันที่ผลิตได้ทั้งหมด ๔.๓ชนิดหรือประเภทน้ำมันและผลิตภัณฑ์น้ำมันส่วนที่จะนำไปใช้เป็นเชื้อเพลิงในขบวนการผลิต พร้อมปริมาณที่จะใช้ต่อหน่วยการผลิต ในกรณีที่มีการเปลี่ยนแปลงรายละเอียดตามที่แจ้งในวรรคหนึ่งต้องแจ้งการเปลี่ยนแปลงให้ทราบภายใน ๑๐ วันนับแต่วันที่มีการเปลี่ยนแปลง ข้อ๕ ให้ผู้ประกอบอุตสาหกรรมจัดทำบัญชีประจำวันแสดงยอดวัตถุดิบที่ใช้ผลิตภัณฑ์ที่ผลิตได้และจำนวนผลิตภัณฑ์ที่ใช้เป็นเชื้อเพลิงในขบวนการผลิต ข้อ๖ ให้ผู้ประกอบอุตสาหกรรมยื่นงบเดือนแสดงรายการสรุปยอดจากบัญชีตามข้อ ๕ ภายในวันที่ ๑๕ของเดือนถัดจากเดือนที่มีการใช้ผลิตภัณฑ์ดังกล่าว ข้อ๗ หากปรากฏว่าจำนวนน้ำมันและผลิตภัณฑ์น้ำมันสูญหายหรือขาดจำนวนไป ไม่ตรงกับบัญชีผู้ประกอบอุตสาหกรรมจะต้องยื่นชำระภาษีสรรพสามิตในปริมาณที่สูญหายหรือขาดจำนวนไปดังกล่าวในอัตราภาษีที่ใช้บังคับในขณะที่ทราบถึงการสูญหายหรือขาดจำนวนไปพร้อมทั้งเบี้ยปรับและเงินเพิ่ม เว้นแต่จะพิสูจน์ต่ออธิบดีได้ว่าเป็นการสูญหายโดยมีเหตุอันสมควร ข้อ๘ ประกาศนี้ให้ใช้บังคับตั้งแต่วันที่ ๑ มกราคม ๒๕๓๕ เป็นต้นไป ประกาศณ วันที่ ๑ มกราคม ๒๕๓๕ โกวิทย์ โปษยานนท์ อธิบดีกรมสรรพามิต[รก.๒๕๓๕/๑/๔๕พ/๑ มกราคม ๒๕๓๕] จารุวรรณ/แก้ไข ๑๘กันยายน ๒๕๔๕ A+B(C)
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดเชียงรายฉบับที่๖๒ (พ.ศ. ๒๕๕๑)เรื่องยกเลิกเส้นทางสำหรับการขนส่งโดยรถขนาดเล็ก[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดเชียงรายฉบับที่ ๑ (พ.ศ. ๒๕๒๓) ลงวันที่ ๒๓ มกราคม ๒๕๒๓ กำหนดเส้นทางสำหรับการขนส่งโดยรถขนาดเล็กจังหวัดเชียงรายสายที่ ๕๐๐๐๓ เชียงราย-ฟาร์มสัมพันธกิจ-ป่าซาง นั้นคณะกรรมการควบคุมการขนส่งทางบกประจำจังหวัดเชียงรายได้พิจารณาเห็นว่าเส้นทางดังกล่าวข้างต้นหมดความจำเป็นสำหรับการขนส่งโดยรถขนาดเล็กเนื่องจากได้มีการกำหนดเส้นทางสำหรับการขนส่งประจำทางด้วยรถโดยสาร หมวด ๔จังหวัดเชียงราย สายที่ ๒๔๓๘ เชียงราย-บ้านป่ายาง ขึ้นทดแทนฉะนั้น อาศัยอำนาจตามความในมาตรา ๒๐ (๓)แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกประจำจังหวัดเชียงราย ในการประชุมครั้งที่๑/๒๕๔๙ เมื่อวันที่ ๒๒ สิงหาคม ๒๕๔๙ จึงให้ยกเลิกเส้นทางสายดังกล่าว ตั้งแต่วันที่๒๕ ธันวาคม ๒๕๕๑ เป็นต้นไปประกาศณ วันที่ ๒๕ ธันวาคม พ.ศ. ๒๕๕๑ไตรสิทธิ์สินสมบูรณ์ทองผู้ว่าราชการจังหวัดเชียงรายประธานกรรมการควบคุมการขนส่งทางบกประจำจังหวัดเชียงรายปริยานุช/ผู้จัดทำ๒๔เมษายน ๒๕๕๒[๑]ราชกิจจานุเบกษา เล่ม ๑๒๖/ตอนที่ ๓๘ ง/หน้า ๒๐๔/๙ เมษายน ๒๕๕๒
คำพิพากษาศาลฎีกาที่ 64677หลักกฎหมาย: ฎีกาว่า โจทก์อุทธรณ์ขอให้ลงโทษจำเลยฐานพยายามฆ่า เมื่อข้อเท็จจริงไม่ได้ความว่าจำเลยมีเจตนาฆ่า ศาลอุทธรณ์ก็ต้องพิพากษายืนตามศาลชั้นต้น จะพิพากษาเพิ่มเติมโทษจำเลยไม่ได้นั้น เป็นฎีกาในปัญหาข้อกฎหมาย ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 122/2510พนักงานอัยการจังหวัดพระนครศรีอยุธยาโจทก์นายวิรัช หรือแป๊ว ศิริคุณานนท์จำเลย ป.วิ.อ. ม. 218, ม. 219ฎีกาว่า โจทก์อุทธรณ์ขอให้ลงโทษจำเลยฐานพยายามฆ่า เมื่อข้อเท็จจริงไม่ได้ความว่าจำเลยมีเจตนาฆ่า ศาลอุทธรณ์ก็ต้องพิพากษายืนตามศาลชั้นต้น จะพิพากษาเพิ่มเติมโทษจำเลยไม่ได้นั้น เป็นฎีกาในปัญหาข้อกฎหมาย(ศริ มลิลา-สวิง ลัดพลี-จินตา บุณยอาคม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 122/2510พนักงานอัยการจังหวัดพระนครศรีอยุธยาโจทก์นายวิรัช หรือแป๊ว ศิริคุณานนท์จำเลย ป.วิ.อ. ม. 218, ม. 219ฎีกาว่า โจทก์อุทธรณ์ขอให้ลงโทษจำเลยฐานพยายามฆ่า เมื่อข้อเท็จจริงไม่ได้ความว่าจำเลยมีเจตนาฆ่า ศาลอุทธรณ์ก็ต้องพิพากษายืนตามศาลชั้นต้น จะพิพากษาเพิ่มเติมโทษจำเลยไม่ได้นั้น เป็นฎีกาในปัญหาข้อกฎหมาย(ศริ มลิลา-สวิง ลัดพลี-จินตา บุณยอาคม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ